4. การวิจัยและพัฒนา

ที่ปูนซีเมนต์นครหลวง เราเชื่อมั่นว่า การบริการ คุณภาพ และนวัตกรรม
เป็นองค์ประกอบสำคัญของการสร้างความแตกต่างให้เกิดขึ้นเพื่อนำไปสู่ผลประกอบการที่เติบโตอย่างยั่งยืนของบริษัทและทำให้เราโดดเด่นแตกต่างจากคู่แข่งรายอื่นๆ
เป้าหมายของเรานั้นไม่ใช่เพียงแค่จัดจำหน่ายผลิตภัณฑ์ที่มีคุณภาพดีเท่านั้น
แต่ยังรวมไปถึงการตอบสนองความต้องการที่แท้จริงของผู้บริโภคในด้านอื่นๆด้วยความเป็นเลิศทางการบริการที่อยู่เหนือทุกความคาดหมายที่รวดเร็วกว่า
มาตรฐานที่ดีกว่า และ ตรงใจลูกค้ามากกว่า

พันธะกิจของเราคือการเป็น “ผู้เชี่ยวชาญสำหรับทุกความต้องการด้านปูนซีเมนต์ และ
วัสดุที่เกี่ยวข้องอย่างครบวงจร”
และสิ่งนี้คือค่านิยมสำคัญประการหนึ่งที่พนักงานทุกคนของเรายึดถือมาโดยตลอด นี่ก็หมายความว่า
พนักงานทุกคนในองค์กรของเรานั้น
ไม่ว่าจะปฏิบัตงานอยู่ในแผนกหรือฝ่ายใดก็ตามล้วนแล้วแต่เป็นผู้ที่มีความรู้ความสามารถและเชี่ยวชาญในสาขาที่ตนเองรับผิดชอบอย่างแท้จริง
อันจะส่งผลให้ผู้มีส่วนได้ส่วนเสียทุกฝ่ายได้รับแนวทางการแก้ปัญหาที่ดีที่สุดอยู่เสมอ

ตลอดปีที่ผ่านมา
ปูนซีเมนต์นครหลวงได้มีการใช้ประโยชน์จากทรัพยากรและศักยภาพในทุกภาคส่วนขององค์กรอย่างเต็มประสิทธิภาพในการยกระดับคุณภาพการบริการให้สูงขึ้น
เราได้มีการพัฒนาทีมบริการทางเทคนิคแก่ลูกค้าขึ้นเพื่อให้บริการแนวทางการแก้ปัญหาต่างๆแก่ลูกค้าทั้งแบบรายบุคคลและองค์กร
ในขณะเดียวกัน
ศูนย์บริการลูกค้าของเราก็ได้มีการเสริมศักยภาพด้านความเป็นเลิศทางการบริการเพิ่มขึ้นไปอีกด้วยระบบอันทันสมัยและทีมงานมืออาชีพมากมาย

“การบริหารจัดการห่วงโซ่อุปทาน (Supply Chain
Management)แบบมีลูกค้าเป็นแรงผลักดันจากต้นน้ำถึงปลายน้ำ” ได้ถูกนำมาใช้
ซึ่งถือเป็นกระบวนการปฏิบัติการที่ต่อเนื่อง ไม่มีสะดุด
กระบวนการนี้เริ่มต้นจากการที่ลูกค้าแจ้งความต้องการของตนมายังเจ้าหน้าที่ฝ่ายบริหารจัดการอุปทานซึ่งจะเป็นผู้คอยตรวจสอบดูแลให้ขั้นตอนงานต่างๆในส่วนของการจัดส่ง
บริการห่วงโซ่อุปทาน
และแนวทางการแก้ไขปัญหาต่างๆนั้นเป็นไปตามความต้องการของลูกค้าอย่างครบถ้วน
ในขณะเดียวกัน เราก็ได้มีการจัดตั้ง “ศูนย์ควบคุมและวางแผนงานด้านการจัดส่ง” (Logistics
Planning and Controlling Center)
เพื่อรับผิดชอบงานในส่วนของการวางแผนงานด้านจัดส่ง
ที่ตรงต่อเวลาและการมีระยะเวลาการขนถ่ายภายในโรงงานที่รวดเร็ว

ปูนซีเมนต์

ในช่วงเวลา 2-3 ปีที่ผ่านมา
สภาพการตลาดของธุรกิจวัสดุก่อสร้างเกิดการเปลี่ยนแปลงขึ้นอย่างช้าๆ ทว่ามีนัย
สำคัญยิ่งในส่วนของช่องทางการจัดจำหน่ายแบบใหม่ในรูปแบบของโมเดิร์นเทรด
พฤติกรรมของผู้บริโภคเองก็เริ่มหันเหเข้าหารูปแบบการจัดจำหน่ายแบบ One-stop Shop และ
Do-It-Yourself
ทำให้มีธุรกิจใหม่ๆเกิดขึ้นมากมายเพื่อตอบสนองความต้องการของตลาดที่เพิ่มสูงขึ้น

ปูนซีเมนต์นครหลวง ได้ปรับตัวเข้ากับความต้องการที่เปลี่ยนแปลง
โดยได้พัฒนารูปแบบช่องทางการจัดจำหน่ายแบบโมเดิร์นเทรดโดยให้ชื่อว่า “อินทรีซุปเปอร์โปร”
ซึ่งเป็นแผนการที่จะช่วยปรับรูปแบบและพัฒนาตัวแทนจำหน่ายแบบดั้งเดิมที่สำคัญๆของเราให้เข้าสู่รูปแบบการจัดจำหน่ายที่มีความทันสมัยและเป็นระบบมากยิ่งขึ้น
เจ้าหน้าที่ฝ่ายขายและผู้ให้คำปรึกษาแก่ลูกค้าทุกคนล้วนได้รับการฝึกอบรมอย่างมืออาชีพเพื่อให้พร้อมเสมอสำหรับการให้ความรู้
คำปรึกษา บริการ ความช่วยเหลือ
และที่สำคัญที่สุดคือการแก้ปัญหาให้แก่ลูกค้าได้อย่างเต็มประสิทธิภาพ

ยิ่งไปกว่านั้น ทีมสนับสนุนลูกค้าด้านเทคนิคได้เริ่มแผนการเชิงรุกขึ้น
เพื่อให้ลูกค้ามั่นใจในคุณภาพสินค้าของบริษัทยิ่งขึ้น โดยทำการเพิ่มจำนวนรถปฏิบัติการเคลื่อนที่
(Mobile Lab) เพื่อที่จะสามารถให้บริการลูกค้าได้อย่างทั่วถึง และมีประสิทธิภาพมากยิ่งขึ้น
และนอกเหนือจากการตรวจสอบคุณภาพแล้ว เจ้าหน้าที่ที่ได้รับการฝึกฝนเป็นอย่างดี
ที่อยู่ในหน่วยปฏิบัติการเคลื่อนที่นี้ยังมีความสามารถในการให้คำปรึกษาและความช่วยเหลือทางด้านเทคนิค

คอนกรีตผสมเสร็จ

ตราสินค้าอินทรีคอนกรีตได้รับการพัฒนา
เพื่อเน้นถึงเป้าหมายสูงสุดในการตอบสนองความต้องการสินค้าและบริการด้านคอนกรีตของลูกค้าอย่างครบวงจร
และเพื่อบรรลุเป้าหมายสูงสุดดังกล่าว
อินทรีคอนกรีตจึงไม่เคยหยุดยั้งที่จะพัฒนาคุณภาพและบริการในทุกๆ ขั้นตอน
ตั้งแต่การคัดสรรวัตถุดิบที่มีคุณภาพดี การวิจัยและพัฒนาคอนกรีตเพื่อให้ตรงตามมาตรฐานต่างๆ
การจัดส่งที่ตรงเวลา รวมทั้งการให้คำปรึกษาและให้บริการด้านการทดสอบ

สืบเนื่องจากความหลากหลาย ในโครงการก่อสร้างประเภทต่างๆ
ทำให้ความต้องการใช้คอนกรีตในแต่ละงานนั้นแตกต่างกัน
อินทรีคอนกรีตได้ค้นคว้าและพัฒนาคอนกรีตที่มีคุณสมบัติแตกต่าง
เพื่อตอบสนองต่อความต้องการอันหลากหลายของลูกค้า
เช่นคอนกรีตพิเศษสำหรับงานก่อสร้างที่มีการกำหนดคุณสมบัติของคอนกรีต
และงานก่อสร้างที่มีโครงสร้างที่ซับซ้อน นอกจากนี้
อินทรีคอนกรีตยังสามารถผลิตคอนกรีตตามความต้องการของลูกค้าเพื่อใช้ในงานโครงการที่ได้กำหนดความต้องการเป็นแบบเฉพาะอีกด้วย
โดยมั่นใจได้กับคอนกรีตผสมเสร็จคุณภาพสูงสำหรับทุกความต้องการอีกด้วย

ด้วยตระหนักว่า การให้บริการชั้นเยี่ยมจะเป็นกุญแจสำคัญที่จะนำพาธุรกิจให้ประสบความสำเร็จ ทุกๆ
หน่วยงานในอินทรีคอนกรีตจึงมุ่งมั่นที่จะตอบสนองให้เกินกว่าความคาดหวังของลูกค้า
ศูนย์บริการลูกค้าของอินทรีคอนกรีต สามารถแก้ปัญหาสำหรับทุกคำถาม ตั้งแต่การสั่งคอนกรีต
จนถึงการติดตามสถานะการจัดส่งคอนกรีต พร้อมกับการให้คำปรึกษาจากผู้เชี่ยวชาญในด้านคอนกรีต
และการให้บริการหลังการขายจากเจ้าหน้าที่ที่ได้รับการฝึกอบรมมาอย่างดี

ด้วยเครือข่ายหน่วยผลิตที่ครอบคลุมพื้นที่ทั้งในกรุงเทพมหานคร ปริมณฑล
และหัวเมืองสำคัญในต่างจังหวัด ประกอบกับฝ่ายผลิตของอินทรีคอนกรีตที่มีศักยภาพ
และระบบควบคุมการผลิตด้วยคอมพิวเตอร์
จึงมั่นใจว่าจะสามารถตอบสนองความต้องการของลูกค้าได้อย่างมีประสิทธิภาพ

การจัดส่งที่ตรงต่อเวลาโดยทีมงานจัดส่งของอินทรีคอนกรีต
รวมทั้งการจัดส่งคอนกรีตผสมเสร็จสู่หน้างานโดยพนักงานขับรถที่มีความชำนาญ และรถขนส่งที่ทันสมัย
มีการเพิ่มประสิทธิภาพในการจัดส่งด้วยระบบการติดตามสถานะรถ (Vehicle Status Control)
และระบบแผนที่ ซึ่งสามารถนำไปปรับใช้ในรถขนส่ง รวมทั้งการให้บริการสำรวจพื้นที่หน้างาน
เพื่อให้บรรลุถึงเป้าหมายในการจัดส่งที่มีคุณภาพ

สุดท้ายนี้ การประกันการทดสอบคุณภาพโดยทีมงานควบคุมคุณภาพระดับมืออาชีพ
สามารถให้บริการได้ทั้งหน้างาน และที่หน่วยผลิตคอนกรีต

คอนวูด

คอนวูดมุ่งมั่นสร้างสรรค์วัสดุก่อสร้างทดแทนไม้คุณภาพดีเยี่ยมและเป็นมิตรกับสิ่งแวดล้อม
ผลิตภัณฑ์คอนวูด ทุกชนิด ล้วนแล้วแต่เป็นผลงานการวิจัยผลิตภัณฑ์ที่ต่อเนื่อง
โดยใช้เทคโนโลยีชั้นสูงและทันสมัยที่ก่อให้เกิดการออกแบบนวัตกรรมอันทรงคุณค่า
เป็นวัสดุก่อสร้างซึ่งเปี่ยมด้วยคุณภาพ สำหรับการก่อสร้างเพื่ออยู่อาศัยและในเชิงพาณิชย์
ตลอดจนงานก่อสร้างเพื่อการปรับปรุงซ่อมแซมต่างๆ

นอกจากนี้คอนวูด ได้จัดตั้งทีมงานผู้เชี่ยวชาญให้บริการทางธุรกิจและเทคนิค (Solution Team)
แก่ลูกค้า ซึ่งประกอบไปด้วย วิศวกร สถาปนิก นักออกแบบและพัฒนาผลิตภัณฑ์ ช่างเทคนิค
ตลอดจนทีมงานการตลาดและการขายมืออาชีพ

อินทรีอะกรีเกต

อินทรีอะกรีเกต ยึดมั่นที่จะนำเสนอผลิตภัณฑ์ที่มีคุณภาพให้แก่ลูกค้า
ห้องปฎิบัติการควบคุมคุณภาพผลิตภัณฑ์ที่ตั้งอยู่ทุกแหล่งผลิต
รวมทั้งหน่วยงานสนับสนุนทางด้านเทคนิคเคลื่อนที่จะทำหน้าที่ตรวจสอบเพื่อให้มั่นใจว่าผลิตภัณฑ์ที่จะส่งมอบให้ลูกค้าตรงตามมาตรฐานที่กำหนด
ด้วยอุปกรณ์ที่มีความแม่นยำ และพนักงานที่มีประสบการณ์

ส่วนงานควบคุมคุณภาพผลิตภัณฑ์ยังได้ประสานงานกับส่วนผลิตในการปรับกระบวนการผลิตเพื่อให้ได้ผลิตภัณฑ์ที่มีคุณสมบัติตามที่ลูกค้าได้กำหนดมาโดยเฉพาะ
ยิ่งไปกว่านี้บริการที่อินทรีอะกรีเกตมียังคลอบคลุมไปถึงการสนับสนุนทางด้านเทคนิคและการให้บริการด้านการทดสอบโดยอุปกรณ์ที่มีความแม่นยำ
และพนักงานที่มีประสบการณ์

ความไว้วางใจเป็นปัจจัยหนึ่งของความเป็นเลิศด้านคุณภาพและบริการ
จากการจัดส่งของอินทรีโลจิสติกส์ที่ให้บริการตามความต้องการของลูกค้าแต่ละราย
รถบรรทุกทุกคันที่จัดส่งสินค้าจะต้องผ่านการชั่งน้ำหนักเพื่อยืนยันว่าผลิตภัณฑ์ที่บรรทุกมีน้ำหนักถูกต้อง
หลังจากตรวจสอบแล้วรถบรรทุกจะถูกคลุมด้วยผ้าใบ
เพื่อให้มั่นใจว่าสินค้าจะถูกจัดส่งไปยังลูกค้าในสภาพที่ดี

ปูนซีเมนต์สำเร็จรูป (Mortar)

ตลาดของปูนซีเมนต์สำเร็จรูป (Mortar) นั้นเป็นตลาดที่มีศักยภาพสูง
และมีแนวโน้มที่จะเติบโตเป็นอย่างมาก เนื่องจากในอนาคตช่างฝีมือจะหันมาใช้ปูนซีเมนต์สำเร็จรูป
(Mortar) กันมากขึ้นเพราะวิธีการใช้งานสะดวกและไม่ยุ่งยากเหมือนเก่า

เพื่อตอบสนองความต้องการของลูกค้าอย่างแท้จริง
บริษัทได้ทำการขยายผลิตภัณฑ์ที่มีความหลากหลายและมีคุณภาพสูงขึ้น
ในการพัฒนาผลิตภัณฑ์ปูนซีเมนต์สำเร็จรูป (Mortar) ใหม่นั้น ทางบริษัท ได้ยึดความต้องการและ
ความพึงพอใจ ของลูกค้าเป็นหลัก
บริษัทยังมุ่งเน้นถึงการใช้งานเพื่อให้กลุ่มช่างฝีมือสามารถลดขั้นตอนการทำงาน
และทำงานได้อย่างมีประสิทธิภาพมากยิ่งขึ้น

คุณภาพอันโดดเด่นของผลิตภัณฑ์ของเรานั้นมาพร้อมกับบริการสนับสนุนทางเทคนิคอันยอดเยี่ยมและครอบคลุมทุกขั้นตอนทั้งก่อนและหลังการขาย
กล่าวคือปูนซีเมนต์นครหลวงนั้นมีทีมงานช่างเทคนิคมืออาชีพที่พร้อมสาธิตวิธีการใช้ผลิตภัณฑ์ต่างๆให้มีประสิทธิภาพสูงสุดถึงสถานที่ใช้งานจริง
เพื่อให้ผู้บริโภคมีความพึงพอใจสูงสุด

เชื้อเพลิงและวัตถุดิบทดแทน (AFR) EcoSiam – ผู้ให้บริการจัดการวัสดุไม่ใช้แล้วแบบครบวงจร

ให้บริการด้านการจัดการวัสดุไม่ใช้แล้วแบบครบวงจรแก่ลูกค้าซึ่งเป็นบริษัทอุตสาหกรรมในประเทศไทย
สายงานธุรกิจนี้มีแนวทางในการดำเนินธุรกิจที่ยึดมั่นในมาตรฐานการจัดการในระดับสากลตลอดจนมีการแลกเปลี่ยนความเชี่ยวชาญ
ประสบการณ์ และการปฏิบัติการที่ดีเยี่ยม ภายในเครือข่ายของโฮลซิม